Bergslagen
Bergslagen je glavna rudarska regija Švedske koja se prostire sjeverozapadno od Stockholma, od 
Jezera Vänern do Botnijskog zaljeva.

Historija 
Danas njen teritorij administrativno podpada pod grofovije Dalarna, Örebro, 
Värmland i Västmanland.

Još od srednjeg vijeka se u Bergslagenu intenzivno iskapala željezna ruda i talila sa ugljenom da se dobije 
željezo. Ono je služilo za izradu brojnih metalnih proizvoda, kojima su stanovnici Bergslagena trgovali sa južnim krajevima u zamjenu 
za stoku i poljoprivredne proizvode. Od početka 18. vijeka, otvoreni su brojni novi rudnici 
željezne rude. 
Od 1877. kad je izgrađena luka Oxelösund na Baltičkom moru, i povezana željeznicom sa rudnicima Grängesberg i Stråssa, ruda se izvozi. Istovremeno je na njegovoj bazi izrasla svjetski poznata švedska industrija čelika.

Iako je Bergslagen najpoznatiji po željeznoj rudi, u njemu se kopa i bakar (naročito oko Faluna), srebro, olovo i cink. I danas po regiji ima puno metalurških tvornica, od kojih se ističe velika čeličana u Avesti i ona u Norbergu u kojem se nalazi jedna od najstarijih evropskih visokih peći, koja je danas rekonstruirana. 

Pored toga za regiju je važna drvnoprerađivačka industrija, ima puno tvornica celuloze i papira.

Izvori

Vanjske veze 
 Bergslagen na portalu Encyclopædia Britannica 
Geografija Švedske